**KOLORIT SLOVENSKÉHO ORNAMENTU 2019**

**9. ročník súťaže v kreslení a maľovaní ornamentov**

**PROPOZÍCIE**

**Poslanie súťaže**:

* rozvíjať a zachovať ľudovú ornamentiku;
* podporiť záujem kultúrnej verejnosti o túto formu umenia ako o duchovné a umelecké dedičstvo nášho národa;
* objavovať neznáme práce najvýznamnejšieho slovenského ornamentalistu Štefana Leonarda Kostelníčka (vl. menom Štefan Kostelničak [14.2.1900 Spišská Stará Ves - 19.9.1949 Košice]) a jeho školy.

**Cieľ súťaže:**

* posilňovať slovenskú identitu;
* vychovávať vzťah ku kultúrnemu dedičstvu;
* vytvárať nové podnety na výtvarný prejav;
* podporovať výtvarné talenty;
* na regionálnej úrovni poskytovať priestor na prezentáciu a konfrontáciu výsledkov v ornamentálnom prejave.

**Organizátori:** Súkromné etnografické múzeum Humno v Košiciach, Štátna vedecká knižnica v Košiciach, Záujmový odbor regionalistiky Matice slovenskej, Dom Matice slovenskej v Košiciach

**Spoluorganizátor: Mesto Košice**

Sústreďovanie, posudzovanie, vystavovanie a vracanie výtvarných prác sa koná na rôznych miestach. Kvôli preprave a manipulácii s nimi musia byť práce ZABALENÉ v uzavretom obale a OZNAČENÉ! Inak hrozí ich zámena, poškodenie alebo strata.

Termín pre deti MŠ a žiakov I. stupňa ZŠ, ŠKD, CVČ, ZUŠ, ...:

**04. – 07. marec 2019 od 7:00 – 16:00 hod.**

Termín pre ostatných:

**11. - 14. marec 2019 od 7:00 – 16:00 hod.**

**Odberné miesto: ŠTÁTNA VEDECKÁ KNIŽNICA, HLAVNÁ 10, KOŠICE**

**Vyhlásenie výsledkov súťaže, odovzdávanie diplomov, cien a vernisáž**

Termín: **2.mája 2019 o 15:00 hod. Výstava potrvá 14 dní.**

Miesto**: Súkromné etnografické múzeum Humno, Cottbuská 36, Košice (sídlisko KVP)**

Slávnostné vyhodnotenie súťaže je sprievodným podujatím osláv

**DEŇ MESTA KOŠICE 2019**

**Téma**  nie je vymedzená. Základom je spracovanie slovenského ľudového ornamentu v ľubovoľnej výtvarnej technike. Autor si môže vybrať z týchto okruhov:

* vlastný ornament; ornamenty z regiónu;
* ornamenty z tvorby Št. L. Kostelníčka (jeho školy) a iných slovenských umelcov.

**Podmienky účasti**

* Do súťaže je možné prihlásiť výtvarné práce jednotlivcov i spoločné práce detí MŠ, žiakov ZŠ, ZUŠ, CVČ, ... študentov SŠ a dospelých z Košíc.
* Jeden autor môže prihlásiť 1-3 práce.

**Všetky výtvarné práce evidujeme. Na zadnej strane musia byť označené štítkom s údajmi (viď prihlášku):** meno a priezvisko autora; ročník /vek ; názov diela; pripravujúci pedagóg: e-mail a telefón; adresa školy, e-mail a telefón školy; riaditeľ školy: e-mail a telefón. V kategórii E: meno a priezvisko, vek; názov diela; adresa bydliska/organizácie, súkromný e-mail a telefón.

**Upozornenie**

Do súťaže nebudú prijaté práce z oblasti priemyselného dizajnu, diplomové a ročníkové práce študentov škôl s výtvarným zameraním.

**Súťažné kategórie**

**Kategória A:** deti MŠ.

**Kategória B:** žiaci I. stupňa ZŠ;ŠKD, CVČ, ZUŠ, ...

**Kategória C:**žiaci II. stupňa ZŠ; CVČ, ZUŠ, ...

**Kategória D:** študenti stredných škôl, ...

**Kategória E:** dospelí bez vekového obmedzenia.

**Kritéria hodnotenia**

1. Hodnotené budú výtvarné diela formátu A4 – A3. Väčšie formáty budú vyradené. Odporúčané spracovanie súťažných prác: kresba, maľba, grafika, plastika, objekt, fotografia a počítačová grafika.
2. Základným kritériom hodnotenia prác je ich primeraná umelecká kvalita a originálnosť. Hodnotí sa estetické a kompozičné spracovanie námetu a prístup k téme, náročnosť použitej techniky, farebná harmónia, rytmus, proporcionalita, kontrast, symetria.

**Odborná porota**

1. Členov odbornej hodnotiacej poroty menujú organizátori súťaže. Porotcovia udelia ocenenia: Účastnícky diplom; Cena Domu Matice slovenskej v Košiciach; Cena Súkromného etnografického múzea HUMNO; Čestné uznanie; 4., 3., 2., 1. miesto v každej kategórii; Cena generácií; Cena riaditeľa Domu Matice slovenskej v Košiciach.
2. Členovia poroty majú právo niektorú z cien neudeliť - ak práce nedosiahnu požadovanú úroveň danej kategórie.
3. Diplomy a vecné odmeny budú zabezpečené z prostriedkov organizátorov súťaže i súkromných darcov.

**Výsledky súťaže**

Výsledky súťaže budú zverejnené v médiách, v ktorých boli zverejnené propozície súťaže a na webovej stránke Štátnej vedeckej knižnice v Košiciach i Matice slovenskej.

Vybavuje: Ing. Beatrica Korfantová,

e-mail: muzeumhumno@gmail.com

Mobil: 0915 847 189;

*Prosíme o dodržanie termínov odovzdania prác.*

 *Termíny a odberné miesto- podľa kategórií - sú uvedené vyššie.*

*Termíny a miesto prevzatia všetkých súťažných prác -po ukončení výstavy-*

*budú oznámené elektronickou poštou.*